Akademika 90(Isu Khas 1/Special Issue), 2020: 75-86 Naratif Sosiologi Tingkah Laku Bunuh Diri dalam Kalangan Warga Emas The Sociological Narrative of Suicide Behaviour among Elderly NOVEL LYNDON, NOOR SULEEYIA SULAIMAN, NURHAFIZAH YUSOFF & MOHD FUAD MAT JALI ABSTRAK Bunuh diri dianggap sebagai perbuatan yang tidak bermoral dan boleh dianggap sebagai perbuatan jenayah oleh sebahagian masyarakat. Naratif sosiologi pula melihat bunuh diri bukan hanya disebabkan oleh sakit mental yang dihidapi oleh individu tersebut, namun turut disebabkan oleh pengaruh persekitaran sosial dan faktor-faktor yang lain. Justeru itu, objektif utama kajian ini ialah untuk meneliti faktor-faktor yang merangsang warga emas mempunyai perasaan untuk membunuh diri. Kajian ini juga turut meneliti sejauhmanakah rangsangan ini timbul disebabkan oleh perubahan yang berlaku dalam persekitaran sosial mereka kesan daripada proses modenisasi dan industrialisasi. Kajian ini menggunakan pendekatan fenomenologi melalui teknik pengumpulan data secara kualitatif. Sejumlah 20 orang informan telah dipilih menggunakan teknik persampelan bertujuan yang terdiri daripada 10 lelaki dan 10 wanita daripada etnik Melayu, Cina dan India. Kesemua informan ini telah ditemubual secara mendalam dan data telah dianalisa menggunakan perisian Nvivo. Hasil kajian mendapati terdapat lima faktor utama yang mendorong warga emas untuk membunuh diri yang terdiri daripada faktor masyarakat dan budaya, sokongan sosial, kepercayaan terhadap agama, pengaruh ekonomi dan status sosio-ekonomi dan kemurungan akibat daripada perubahan dalam persekitaran sosial mereka. Kesimpulannya, faktor-faktor ini wujud ekoran daripada tindakbalas warga emas terhadap perubahan yang berlaku dalam struktur sosial masyarakat kesan daripada proses modenisasi dan industrialisasi. Kata kunci: Bunuh diri: sosiologi; modenisas; warga emas; persekitaran sosial ABSTRACT Suicide is considered an immoral act and can be considered a criminal act by some society. The sociological narrative sees suicide not only as a result of the mental illness of the individual, but also by the influence of the social environment and other factors. Therefore, the main objective of this study was to examine factors that motivate older people to commit suicide. This study also examines the extent to which these stimuli arise due to changes in their social environment as a result of modernization and industrialization processes. This study uses a phenomenological approach through qualitative data collection techniques. A total of 20 informants were selected using purposive sampling techniques consisting of 10 men and 10 women from Malays ethnic, Chinese and Indians. All of these informants were interviewed in depth and data were analyzed using Nvivo software. The study found that there are five main factors that motivate older people to commit suicide which include social and cultural factors, social support, religious beliefs, economic influence and socio-economic status and depression as a result of changes in their social environment. In conclusion, these factors are due to the response of the elderly to the changes in the social structure of society as a result of modernization and industrialization. Keywords: Suicide; sociology; modernization; elderly; social environment
Akademika 90(Isu Khas 1) 76 PENGENALAN Dasar Warga Emas Negara (DWEN) merupakan satu dasar yang diwujudkan untuk membantu meningkatkan kesejahteraan hidup warga emas dengan menyediakan perkhidmatan yang mesra warga emas, cekap, berkesan dan membangunkan persekitaran yang membantu warga emas hidup sejahtera (Kementerian Wanita Keluarga dan Masyarakat 2011). Peningkatan kesejahteraan warga emas ini akan membantu mengurangkan masalah sosial, devians dan tingkahlaku bunuh diri dalam kalangan warga emas. Hal ini kerana isu penuaan seringkali dikaitkan dengan masalah kesihatan, konflik dengan ahli keluarga, masalah kemurungan, dipinggirkan dan didiskriminasikan oleh persekitaran sosial dan proses sosialisasi. Kesemua faktor-faktor ini kemudiannya dikaitkan dengan isu tingkahlaku bunuh diri dalam kalangan warga emas terutamanya di kawasan bandar dalam usaha memenuhi tuntutan keperluan bandar dan pemodenan. bunuh diri tidak dianggap sebagai perbuatan devians. Misalnya, suatu masa dahulu Suttee tidak dianggap sebagai devians dalam masyarakat Hindu (Riaz, 1983). Suttee menurut Riaz (1983) di dalam bukunya yang berjudul A Way of dying ianya merupakan satu menerangkan bahawa ritual yang dilakukan oleh seorang wanita yang telah kematian suaminya. Apabila suaminya mati, maka wanita tersebut akan masuk ke dalam api bersama-sama mayat suaminya bagi menunjukkan kesetiaanya kepada suaminya. Hal ini boleh dilihat sebagai tindakan membunuh diri. Namun, pada waktu itu perbuatan ini tidak dianggap sebagai devians malah dianggap sebagai satu keperluan bagi wanita yang telah kematian suaminya. Namun, selepas kedatangan pihak British di India, perbuatan ini dianggap sebagai devians atau jenayah kerana dilihat sebagai perbuatan yang menindas kaum wanita dan melanggar hak asasi manusia. Sejak itu, ritual tersebut perlahan-lahan tidak diamalkan disebabkan oleh konstruk kolonial tentang konsep bunuh diri. Secara umumnya, naratif sosiologi tentang tingkah laku bunuh diri digambarkan sebagai tindakan devians tindakan yang sosial masyarakat dan melanggari norma bertentangan dengan adat resam dan agama sesebuah masyarakat. Seterusnya, devians adalah satu tingkah laku jenayah atau bukan jenayah dan satu bentuk fizikal yang salah di sisi peraturan masyarakat dan disifatkan menyimpang dari norma masyarakat (Ferrante 2011). Norma pula adalah satu peraturan yang dibina berdasarkan budaya sesebuah masyarakat di mana ahli masyarakat tersebut perlu mematuhinya (Ferrante, 2011). Oleh itu, devians merupakan satu tingkah laku yang dilakukan oleh seseorang yang menyalahi norma yang telah ditetapkan oleh masyarakat. Tingkah laku devians di dalam masyarakat adalah bergantung kepada budaya sesebuah masyarakat. terdapat Hal beberapa tingkahlaku yang dianggap sebagai devians oleh sesebuah kumpulan masyarakat namun tidak bagi masyarakat yang lain. Keadaan ini adalah disebabkan oleh pengamalan budaya yang berbeza bagi setiap masyarakat (Allan et al. 2014; Tharshini et al. 2018) iaitu satu ini membawa maksud bahawa Bagi perbuatan bunuh diri pula, ianya dilihat sebagai pelanggaran kepada norma masyarakat. Bunuh diri dianggap sebagai perbuatan yang tidak bermoral dan boleh dianggap sebagai perbuatan jenayah oleh sebahagian masyarakat (Allan et al. 2014). Namun, bagi sesetengah masyarakat, Bagi masyarakat di Malaysia pula, bunuh diri dianggap sebagai perbuatan devians. Walaupun Malaysia terdiri daripada pelbagai kaum seperti Melayu, Cina, dan India, namun tiada satu kaum yang membenarkan perbuatan bunuh diri dilakukan (Kok dan Wen-Shing 1992). Hal ini kerana menurut agama yang dianuti oleh pelbagai kaum di Malaysia perbuatan bunuh diri ini adalah satu kesalahan jenayah dan melanggar norma sosial yang telah ditetapkan oleh masyarakat (Doris et al. 2010; Aisyah, 2012). Agama-agama yang dianuti oleh masyarakat Malaysia seperti Islam, Hindu, Buddha, Kristian dan lain-lain telah melarang keras perbuatan ini. Oleh kerana kepatuhan kepada agama masing-masing, maka masyarakat di Malaysia membentuk norma berdasarkan hukum agama dan melarang keras perbuatan membunuh diri. Dari sudut psikologi pula individu yang melakukan perbuatan bunuh diri ini dikatakan sebagai seseorang yang mempunyai penyakit mental (Allan et al. 2014). Namun, jika dilihat daripada sudut sosiologi, bunuh diri bukanlah semata-mata disebabkan oleh sakit mental yang dihidapi oleh individu tersebut, namun ianya turut disebabkan oleh pengaruh persekitaran sosial. Menurut Durkheim (1952), bunuh diri didefinisikan sebagai satu perbuatan yang membawa kepada kematian sama ada secara langsung mahupun tidak daripada sesuatu tindakan positif mahupun negatif yang dilakukan sendiri oleh mangsa. Dalam masa yang sama, pelaku mengetahui secara sedar bahawa
Naratif Sosiologi Tingkah Laku Bunuh Diri dalam Kalangan Warga Emas 77 tindakkannya untuk membunuh diri adalah salah di sisi masyarakat. Durkheim telah menyenaraikan tiga sebab utama tingkahlaku bunuh diri berlaku dalam masyarakat iaitu bunuh diri egoistik, bunuh diri altruistik dan bunuh diri anomie. Bunuh diri menurut naratif sosiologi adalah disebabkan oleh pelbagai faktor (Sinyor et al. 2016). Antaranya adalah disebabkan oleh perubahan sosial sama ada dalam struktur sosial, fungsi keluarga dan sistem sosial dalam masyarakat. Menurut Delaney (2005), terdapat dua jenis perubahan sosial iaitu perubahan di dalam sistem sosial dan perubahan sistem sosial itu sendiri yang disebabkan oleh proses modenisasi dan impak industrialisasi yang akhirnya telah membentuk tiga jenis masyarakat berdasarkan kelas sosial iaitu kelas elit, kelas menengah dan kelas bawahan atau seringkali dirujuk sebagai kumpulan miskin. Perubahan di dalam sistem sosial boleh bersifat perlahan dan impaknya sangat kecil disebabkan pergerakannya hanya melibatkan penyesuaian terhadap beberapa perkara di dalam sistem itu sendiri (Conejero et al. 2018). Misalnya perubahan yang dilakukan oleh seseorang dalam pengamalan budaya tradisinya seperti pemakaian pakaian atau ritual. Bagi perubahan sistem sosial pula ianya melibatkan perubahan yang radikal dan melibatkan seluruh ahli masyarakat disebabkan proses ini memaksa ahlinya menerima perubahan tersebut (Tharshini et al. 2018). Keadaan ini jika berlaku secara berterusan boleh menyebabkan wujudnya sistem baru seperti sistem ekonomi dan politik yang berlandaskan konstruk modenisasi dan segelintir masyarakat dalam sistem tersebut menghadapi tekanan yang melampau hingga boleh membawa kepada tingkahlaku bunuh diri (Shah et al. 2016). Keadaan ini berlaku apabila masyarakat tersebut tidak dapat menerima perubahan secara mendadak dan belum bersedia untuk menerima perubahan yang disyorkan oleh konstruk modenisasi dan industrialisasi (Allan et al. 2014). industrialisasi sehinggakan Sesebuah masyarakat lazimnya terdiri daripada ahli yang pelbagai lapisan usia tetapi berkongsi budaya yang sama. Mereka terdiri daripada kanak- kanak, remaja, orang dewasa dan warga tua. Budaya disalurkan di dalam diri seseorang bermula daripada keluarga sehinggalah masyarakat itu sendiri yang membentuk ahlinya. Menurut Durkheim (1952), masyarakat adalah sebahagian daripada sistem sosial. Setiap bahagian dalam sistem sosial tersebut adalah saling berkait rapat dan sering berusaha untuk memenuhi setiap keperluan masyarakat. Apabila hal ini berlaku, keseimbangan akan dicapai dan sistem tersebut akan dikatakan sebagai berfungsi dengan baik disebabkan ianya memenuhi keperluan dan kemahuan ahli dalam masyarakat tersebut. Durkheim kemudiannya melihat masyarakat sebagai sistem sosial yang sentiasa berubah dan tidak statik. Justeru itu, Durkheim (1952) melihat jenayah dan devians mempunyai fungsi yang tersendiri di dalam masyarakat iaitu ianya sebenarnya membawa kepada penyatuan ahli masyarakat atau faktor keseimbangan dalam masyarakat. Misalnya, apabila pesalah jenayah dihukum, ianya membawa makna bahawa sistem perundangan telah disahkan oleh ahli masyarakat tersebut. Hal ini juga dibentuk oleh kesedaran kolektif di dalam masyarakat termasuklah warga emas yang merupakan ahli dalam masyarakat tersebut (Shah et al. 2016). Dalam masa yang sama, perubahan sosial yang berlaku dalam masyarakat turut mengubah fungsi keluarga hinggakan tugas menjaga warga emas tidak lagi dipikul oleh anak-anak atau dianggap sebagai tugas hakiki anak-anak (Allan et al. 2014). Hal ini adalah kerana anak-anak sama ada lelaki mahupun perempuan sudah mula bekerja bagi memenuhi permintaan konstruk modenisasi dan industrialisai (Conejero et al. 2018). Secara tradisinya, tugas menjaga warga emas dan keluarga dipikul oleh anak perempuan, kini tugas itu telah berubah akibat anak perempuan mula bekerja (Nurhafilah et al. 2018). Komitmen kerja menyebabkan anak-anak tidak mempunyai masa dalam mengurus warga emas. Oleh itu, terdapat warga emas yang dihantar oleh anak-anak mereka ke pusat penjagaan warga emas sama ada secara sukarela ataupun dalam keadaan terpaksa disebabkan ketidakmampuan menghadapi impak modenisasi dan proses industrialisasi (Allan et al. 2014). Beban tugas dan tanggungjawab itu telah diberikan kepada rumah penjagaan warga emas dengan menggunakan konsep kapitalisme di mana wang telah dijadikan asas untuk mengambil alih fungsi keluarga (Conejero et al. 2018). Hal ini sedikit sebanyak telah memberi perubahan dan tekanan yang sangat besar dalam kehidupan warga emas. Disebabkan hal ini, beberapa sarjana sosial berpandangan bahawa warga emas dilihat mempunyai kecenderungan untuk melakukan tingkahlaku devians seperti bunuh diri sekiranya sokongan sosial anak-anak diterjemahkan dalam bentuk mata wang dan fungsi keluarga yang diwarisi turun temurun telah berubah berasaskan naratif modenisasi hingga mengenepikan nilai-
Akademika 90(Isu Khas 1) 78 nilai kemanusiaan (Conejero et al. 2018; Hawton et al. 2008; Shah et al. 2016). Terdapat juga sesetengah sarjana sosial mengaitkannya dengan faktor budaya, demografi sosial, corak keluarga, kemurungan, gaya dan personaliti kognitif antara penyumbang utama kepada gejala bunuh diri dalam kalangan warga emas (Wand et al. 2018; Sinyor et al. 2016). Justeru itu, fokus utama kajian ini ialah untuk meneliti faktor-faktor yang mencetus warga emas mempunyai perasaan untuk membunuh diri dan sejauhmanakah perasaan ini timbul disebabkan oleh perubahan yang berlaku dalam persekitaran sosial mereka kesan daripada proses modenisasi dan industrialisasi. KAJIAN LITERATUR KONSEP BUNUH DIRI MENURUT NARATIF SOSIOLOGI tindakan bunuh Menurut Durkheim diri didefinisikan sebagai satu perbuatan yang membawa kepada kematian sama ada secara langsung mahupun langsung daripada tidak sesuatu tindakan positif mahupun negatif yang dilakukan sendiri oleh mangsa di mana beliau tahu bahawa tindakannya itu boleh membawa kepada kematian. Dalam hal ini, dapatlah dikatakan bahawa seseorang yang cuba melakukan sesuatu perkara atau tindakan dengan niat untuk menyebabkan kematian bagi dirinya sendiri dan mengetahui kesanya adalah sebagai bunuh diri. Bunuh diri merupakan satu tingkah laku yang memberi impak yang besar kepada diri seseorang. Secara semulajadinya, manusia akan berusaha untuk meneruskan hidup dan akan melakukan apa- apa sahaja demi memastikan kelangsungan hidup mereka. Menurut kajian yang telah dijalankan oleh National Suicide Registry Malaysia (NSRM) pada tahun 2011, terdapat pelbagai cara seseorang itu melakukan cubaan membunuh diri yang akhirnya membawa kepada kematian. Antara cara bunuh diri yang paling banyak dilakukan adalah dengan mengantung diri. Hal ini diandaikan kerana cara ini adalah paling mudah dilakukan. Selain itu, mangsa melakukan cubaan bunuh diri dengan memakan racun serangga dan terjun dari tempat yang tinggi. Bukan itu sahaja, terdapat juga segelintir individu yang melakukan cubaan bunuh diri dengan mendedahkan diri mereka kepada asap, api, menggunakan benda tajam, pistol dan penggunaan bahan kimia. Durkheim (1952) melihat perbuatan (1952) bunuh diri integrasi sosial iaitu satu ikatan longgar individu di dalam masyarakat dan ketidakstabilan hubungan sosial di antara ahli masyarakat. Tindakan bunuh diri ini bukan semata-mata terhad kepada faktor kaum, keturunan, sokongan sosial dan faktor psikologi tetapi merujuk kepada ikatan sosial ahli dalam masyarakat tersebut (Conejero et al. 2018). ini sebagai ketegangan Berdasarkan definisi bunuh diri yang dinyatakan oleh Durkheim (1952) fokus utama kajian sosiologi adalah untuk menerangkan punca seseorang membunuh diri dan bukan hanya semata-mata terikat dengan faktor psikologi sahaja. Berdasarkan (1952), dapatlah dikatakan karya Durkheim bahawa sebenarnya terdapat satu kuasa yang bersifat kolektif yang mengenakan paksaan kepada ahli masyarakat sehingga boleh menyebabkan kes bunuh diri berlaku. Walaupun kadangkala kita melihat bunuh diri lebih kepada faktor peribadi, namun sebenarnya disebalik faktor tersebut ada satu kuasa yang lebih besar lagi yang mempengaruhi mereka untuk mengambil tindakan seperti itu. Hal ini juga turut dinyatakan oleh Durkheim (1952) dalam kajiannya yang menyatakan bahawa terdapat tiga jenis bunuh diri iaitu bunuh diri egoistik, bunuh diri anomie dan bunuh diri altruistik. Kesemua bunuh diri ini adalah berbeza- beza berdasarkan darjah integrasi sosial yang berlaku di dalam sesebuah masyarakat. Menurut Durkheim (1952), bunuh diri egoistik berlaku apabila individu tidak lagi berintegrasi di dalam masyarakat dan mereka terpaksa bergantung kepada dirinya sendiri yang akhirnya membawa kepada sikap individualistik. Durkheim telah memberi contoh di antara penganut Mazhab Katolik dan Mazhab Protestan di mana menurut beliau bahawa penganut Mazhab Katolik lebih berintegrasi di dalam masyarakat berbanding Mazhab Portestan. Hal ini kemudiannya diperkukuhkan lagi dengan dengan penyataannya bahawa penganut Mazhab lebih ramai yang membunuh diri Protestant berbanding penganut Mazhab Katolik. Bagi bunuh diri egoistik, Durkheim (1952) memulakan penerangannya dengan pengamalan agama yang berbeza boleh menyebabkan menjadi faktor yang menentukan seseorang itu membunuh diri. Dalam kajiannya, beliau telah mengkaji penganut Mazhab Katolik dan Mazhab Protestan. Menurut kajiannya, negara-negara seperti Sepanyol, Portugal, dan Itali mencatakan kadar bunuh diri yang rendah ekoran penganutnya yang paling ramai adalah terdiri daripada Mazhab Katolik. Hal ini berbeza dengan Prussia, Saxony dan Denmark yang mencatakan
Naratif Sosiologi Tingkah Laku Bunuh Diri dalam Kalangan Warga Emas 79 kadar bunuh diri yang tinggi dan penganutnya mejoriti adalah Mazhab Protestan. Sebenarnya, kedua-dua aliran agama ini mempunyai asas yang sama. Kedua-dua mazhab ini sebenarnya melarang perbuatan bunuh diri. Hal ini kerana perbuatan ini dikatakan sebagai tidak bermoral, berdosa dan mendapat balasan dalam kehidupan selepas mati. Bagi bunuh diri anomie pula, Durkheim (1952) melihatnya disebabkan oleh kurangnya peraturan terhadap yang disediakan oleh masyarakat seseorang faktor individualistik dalam kalangan ahli masyarakat. Justeru itu, keseimbangan integrasi sosial dan kesedaran kolektif amat penting dalam membantu mencegah perbuatan membunuh diri. individu disebabkan oleh Seterusnya bunuh diri altruistik pula berlaku apabila masyarakat mempunyai ikatan yang terlalu kuat di antara satu sama lain sehingga sanggup untuk mengorbankan nyawa mereka demi kepercayaannya atau penghormatan kepada kumpulannya (Riaz, 1983). Di dalam dunia moden pada hari ini, kita dapat melihat tindakan bunuh diri altruistik ini di dalam bidang ketenteraan di mana para tentera sanggup untuk mengorbankan nyawanya demi mempertahankan negara. Selain itu, contoh yang lain juga adalah ritual Suttee yang diamalkan oleh penganut Hindu di India suatu ketika dahulu. Ritual Suttee merupakan satu ritual yang dilakukan oleh seorang wanita yang telah kematian suaminya. Apabila suaminya mati, maka wanita tersebut akan masuk ke dalam api bersama-sama mayat suaminya bagi menunjukkan kesetiaanya kepada suaminya. Hal ini boleh dilihat sebagai tindakan membunuh diri dalam naratif moden namun tidak di dalam naratif agama dan kepercayaan. Oleh itu, dapatlah disimpulkan bahawa bunuh diri altruistik adalah disebabkan ikatan yang kuat di antara masyarakat sehingga pengikutnya sanggup mengorbankan nyawanya. Hal ini kerana mereka telah merasakan bahawa bunuh diri dengan cara tersebut sebagai tanggungjawab mereka dan lambang kepatuhan mereka terhadap pemerintah dan masyarakat. FUNGSI KELUARGA DAN BUNUH DIRI DALAM KALANGAN WARGA EMAS Warga emas merupakan salah satu aspek yang paling penting dalam keluarga. Keluarga pula merupakan satu institusi sosial. Menurut Ferrante (2011), keluarga ialah satu institusi sosial yang menghubungkan manusia bersama-sama melalui darah, perkahwinan, undang-undang dan norma sosial. Pada kelazimannya, di dalam sebuah keluarga terdiri daripada ibu, bapa, dan anak- anak. Setiap daripada mereka mempunyai peranan yang tersendiri di dalam masyarakat. Misalnya, secara tradisi peranan bapa ialah mencari nafkah untuk keluarga dan peranan ibu adalah menjaga anak-anak dan mengurus hal rumah tangga. Kadangkala, di dalam sesebuah keluarga tidak hanya terdiri daripada ibu, bapa dan anak-anak sahaja tetapi turut terdiri daripada golongan tua. Warga emas didefinisikan sebagai individu yang berusia 60 tahun dan ke atas World Assembly on Ageing (1982). Sehingga tahun 2018, jumlah warga emas di Malaysia adalah seramai 3.23 juta berbanding sebanyak 2.8 juta bagi tahun 2016 (Jabatan Perangkaan Malaysia 2018). Peningkatan ini dikatakan disebabkan oleh kadar fertiliti dan mortaliti yang menurun akibat kemajuan teknologi perubatan negara (Dasar Warga Emas Negara 2011). Dalam institusi kekeluargaan, warga emas ini perlu diberikan penjagaan yang baik oleh anak- anak (Allan et al. 2014; Aisyah 2012). Pada pandangan Sinyor et al. (2016), keluarga merupakan kumpulan pertama yang perlu memberi sokongan kepada warga emas. Keluarga bukan sahaja perlu membantu warga emas ini secara langsung tetapi perlu turut memberikan maklumat dan perkhidmatan kepada mereka (Aisyah, 2012). Namun, kita dapati kini bahawa terdapat warga emas yang dihantar ke rumah-rumah penjagaan warga tua oleh anak-anak mereka. Ada dalam kalangan mereka yang dihantar untuk penjagaan harian. Tetapi, terdapat juga golongan tua yang ditempatkan di rumah penjagaan warga tua oleh anak-anak mereka buat selama-lamanya dengan alasan mereka terlalu sibuk dengan kerja. Keadaan ini menunjukkan wujudnya perubahan yang sangat ketara dalam fungsi keluarga. Keluarga bukan lagi dilihat berfungsi sebagai sistem sosial dan sokongan sosial untuk warga emas. Menurut teori fungsionalisme, kesemua institusi sosial seperti agama, politik, keluarga, ekonomi, pendidikan dan sebagainya adalah saling berkait ibarat sistem tubuh badan manusia di mana ianya saling melengkapi (Delaney, 2005). Hal ini membawa makna bahawa setiap perubahan dalam sesuatu institusi akan menyebabkan perubahan kepada institusi yang lain. Oleh itu, untuk berfungsi dengan baik, sistem tersebut perlu mencari keseimbangan ataupun kestabilan agar sistem tersebut dapat berfungsi dengan baik (Delaney, 2005). Bukan itu sahaja, ahli dalam masyarakat perlu mempunyai
Akademika 90(Isu Khas 1) 80 persetujuan bersama terhadap sesuatu nilai. Persetujuan terhadap isu betul atau salah, nilai asas dan isu berkaitan moral akan menyebabkan sistem tersebut berfungsi dengan baik. Menurut Cumming dan Henry (1961) terdapat 10 tahap membunuh diri yang seringkali dihadapi oleh warga emas yang ingin membunuh diri. Tahap pertama adalah apabila seseorang mendapati dirinya berhadapan dengan masalah-masalah yang tidak dijangka, tidak boleh dihadapi dan diselesaikan. Dalam hal ini bolehlah dikatakan sebagai masalah yang dihadapinya dianggap besar pada dirinya. Tahap kedua pula adalah individu tersebut melihat masalah yang dihadapinya bukan sebagai masalah remeh tetapi cenderung untuk menjadi masalah yang lebih besar lagi. Seterusnya, pada tahap ketiga, individu tersebut mula memikirkan bahawa mati adalah cara terbaik untuk menyelesaikan masalah yang dihadapinya. Di tahap yang keempat, individu tersebut mula mengasingkan diri dan merasakan bahawa mati adalah perlu kerana individu tersebut tidak dapat menceritakan masalah yang dihadapinya kepada orang lain. Di tahap yang kelima, individu tersebut mula melihat cara untuk mengatasi larangan membunuh diri, di mana mereka sendiri tahu bahawa bunuh diri merupakan tindakan yang tidak bermoral. Pada tahap yang keenam pula adalah tekanan individu tersebut mengatasi larangan sosial kerana pada tahap ini dirinya mula berasa terasing dan bebas untuk bertindak di luar norma masyarakat. individu tersebut mula merasionalkan dirinya bahawa bunuh diri bukanlah bererti dirinya tidak menghargai kehidupan, tetapi individu tersebut masih lagi menghargai kehidupannya dengan kematian. Hal ini boleh dikatakan bahawa individu tersebut mula merasakan bahawa kematian adalah lebih baik daripada hidup yang penuh dengan masalah terutama sekali apabila mereka tidak mendapat sokongan sosial yang kuat daripada ahli keluarga. Seterusnya, pada tahap kelapan, individu tersebut mula merasa yakin bahawa masalah yang dihadapinya tidak dapat diselesaikan melainkan dengan membunuh diri. Dengan itu, pada tahap yang kesembilan, mereka akan menjadikan bunuh diri sebagai sesuatu yang perlu dan dengan membunuh diri sebenarnya akan melepaskan dirinya daripada rasa bersalah dan bertanggungjawab. Akhir sekali, untuk pastikan dirinya tidak dihukum dalam kehidupan selepas mati, warga emas tersebut akan memohon keampunan kepada tuhannya Seterusnya, pada tahap ketujuh, terlebih dahulu atau meninggalkan nota agar orang disekelilingnya mendoakannya. Selepas itu, individu tersebut akan membunuh diri sebagai pengakhiran hidupnya. Riaz (1983) dan Sinyor et al. (2016) kemudiannya membahagikan faktor- faktor warga emas membunuh diri disebabkan oleh keadaan fizikal yang sakit, perubahan fungsi keluarga yang melampau hingga naratif kapitalisme mengambil alih dan tidak mendapat perhatian yang sewajarnya daripada ahli keluarga. METODOLOGI KAJIAN Kajian ini menggunakan pendekatan fenomenologi berasakan paradima interpretisme di mana makna tentang sesuatu konsep difahami daripada fenomena dan aktor sosial itu sendiri. Pendekatan fenomenologi melalui teknik pengumpulan kualitatif adalah merupakan pendekatan yang mencadangkan supaya pemahaman tentang sesuatu makna perlu diperolehi dan diinterpretasikan oleh realiti kehidupan aktor sosial itu sendiri melalui pengalaman dan kehidupan yang dilalui oleh mereka sendiri. (Blaikie 2010). Fokus utama dalam kajian fenomenologi adalah untuk menghuraikan dan menterjemahkan pengalaman hidup aktor sosial ke dalam bentuk realiti berasaskan fakta empirikal. Pendekatan fenomenologi dalam sains sosial telah diintegrasikan oleh Shutz melalui konsep gabungan antara konstruk orang yang dikaji dan pengkaji. Shutz menyatakan bahawa objek penelitian ilmu sains sosial pada asasnya mempunyai hubungan dengan interpretasi tentang realiti (Blaikie 2010). Dalam kajian ini, data primer yang dikumpulkan keseluruhannya diperoleh daripada warga emas itu sendiri dan data tersebut dikumpul menggunakan kaedah temu bual mendalam secara bersemuka dan bersifat santai. Secara tidak langsung ia mewujudkan keselesaan kepada informan untuk bercerita secara bebas kerana tidak terikat dengan formaliti. Oleh itu, keseluruhan data dalam kajian ini adalah bersifat kualitatif iaitu data berbentuk teks dan kemudiannya diterjemahkan dalam bentuk tematik. Populasi kajian ini terdiri daripada warga emas yang tinggal di Rumah Sejahtera Jimah yang terletak kira-kira 10 km daripada bandar Port Dickson, Negeri Sembilan. Rumah Sejahtera Jimah ini mempunyai 30 orang penghuni yang terdiri daripada etnik Cina, Melayu dan India. Daripada jumlah tersebut 10 orang adalah wanita dan selebihnya adalah lelaki. Kesemua penghuni
Naratif Sosiologi Tingkah Laku Bunuh Diri dalam Kalangan Warga Emas 81 ini berumur 65 tahun ke atas dan telah mendaftar untuk tinggal di sini sebagai penghuni secara tetap. Rumah Sejahtera Jimah adalah berdaftar di bawah jagaan Jabatan Kebajikan Masyarakat dan mempunyai tiga bangunan utama yang terdiri daripada asrama lelaki, wanita dan pejabat serta dilengkapi dengan dewan untuk aktiviti sukan atau riadah. Kesemua penghuni ini telah dihantar oleh anak-anak mereka sama ada secara sukarela dan memenuhi permintaan ahli keluarga disebabkan oleh kekangan anak-anak mereka sendiri dalam menghadapi naratif modenisasi. Sejumlah 20 informan telah dipilih untuk ditemubual secara mendalam dalam kajian ini yang terdiri daripada 10 lelaki dan 10 wanita daripada pelbagai etnik dan latar belakang. Sampel kajian pula dipilih berdasarkan pensampelan bukan kebarangkalian pensampelan dengan menggunakan bertujuan berdasarkan tiga kriteria yang telah ditetapkan. Ketiga-tiga kriteria ialah mestilah berumur 60 tahun ke atas, tinggal lebih daripada 3 tahun dan mempunyai kecenderungan atau perasaan untuk membunuh diri. Kesemua data telah dianalisa menggunakan perisian Nvivo. teknik tersebut HASIL KAJIAN DAN PERBINCANGAN Secara informan menyatakan bahawa terdapat lima faktor utama yang mendorong warga emas untuk membunuh diri. Kelima-lima faktor tersebut terdiri daripada faktor masyarakat dan budaya, sokongan sosial, kepercayaan terhadap agama, pengaruh ekonomi dan status sosio-ekonomi dan kemurungan akibat daripada perubahan dalam persekitaran sosial mereka. keseluruhannya, kesemua FAKTOR MASYARAKAT DAN BUDAYA Faktor masyarakat dan budaya dalam kajian ini boleh dibahagikan kepada dua aspek iaitu budaya tradisi dan budaya moden yang membawa perubahan terhadap fungsi keluarga. Budaya tradisi adalah merujuk kepada nilai-nilai tradisi dan norma-norma sosial yang perlu dipraktikkan oleh ahli-ahli masyarakat dalam menguruskan warga emas. Budaya tradisi ini adalah merupakan rastic sesebuah masyarakat dan tanggungjawab ahli masyarakat atau ahli keluarga ialah untuk menjaga ibu bapa mereka sehinggalah ibu bapa mereka menghembus nafas yang terakhir. Hal ini kerana konsep syurga di bawah tapak kaki ibu dan doa emak dan bapa untuk kejayaan anak- anak adalah merupakan perkara yang sangat dekat dengan masyarakat tani sebelum berlakunya perubahan sistem sosial masyarakat kesan daripada proses modenisasi dan industrialisasi. Perkara ini telah dinyatakan oleh R1 yang menyatakan bahawa lahirnya perasaan bunuh diri dalam hati beliau disebabkan oleh budaya tradisi yang telah ditinggalkan dan tidak dipratikkan oleh anak- anak beliau. Beliau telah dianggap sebagai beban oleh anak-anak walaupun dari segi amalan tradisi adalah merupakan tanggungjawab anak-anak untuk menjaga beliau dan bukan sebaliknya. Berikut adalah kenyataan beliau tentang perkara tersebut. Perasaan bunuh diri ni kadang-kadang ada datang sebab anak-anak sibuk dengan kerjaya masing-masing. Mereka adik beradik selalu gaduh bila saya sakit minta dia orang jaga atau mahu minta duit untuk dapatkan rawatan di hospital. Saya seolah-olah jadi beban kepada mereka sekarang ni. Dunia sekarang sudah berubah tidak macam zaman saya dulu. Susah mahu cakap (R1). Nada yang sama turut disuarakan oleh R2 yang menyatakan bahawa terhakisnya budaya tradisi ini telah menyebabkan beliau secara sukarela memilih untuk menjadi penghuni di Rumah Sejahtera Jimah ini. Beliau tidak mahu menghadapi tekanan dan kemurungan disebabkan beliau seringkali ditinggalkan keseorangan di rumah dan tidak diberi kasih sayang yang secukupnya daripada anak-anak beliau. Perasaan yang sama turut diluahkan oleh R10 yang menyatakan bahawa beliau kecewa dengan sikap anak-anak beliau yang tidak menghormati beliau sebagai ibu bapa mereka. Beliau telah dipandang hina dan pernah menghadapi kelaparan disebabkan oleh kesibukkan anak-anak beliau dalam dunia pekerjaan. Seterusnya, budaya moden adalah merujuk kepada budaya yang berasaskan modenisasi dan industrialisasi yang meletakkan fungsi buruh sebagai keutamaan berbanding dengan fungsi keluarga hingga mengubah peranan dan tanggungjawab mereka terhadap warga emas. Warga emas bukan lagi dilihat sebagai sebahagian daripada ahli keluarga tetapi sebaliknya mereka telah dilihat sebagai beban dan pencetus masalah kepada keluarga. Sehubungan dengan itu, terdapat segelintir informan yang menyatakan bahawa perubahan fungsi keluarga yang keterlaluan sehingga menyebabkan maruah mereka tercalar kadang-kala menjadi dorongan untuk membunuh diri. Perkara ini telah dijelaskan oleh R3 dan R4 yang menyatakan bahawa fungsi keluarga ialah untuk menjaga keperluan dan kemahuan ibu bapa
Akademika 90(Isu Khas 1) 82 mereka yang sudah berusia. Fungsi keluarga ini adalah terletak di bawah bahu anak-anak mereka. Namun perkara ini sudah berubah secara drastik di mana ibu bapa yang sudah berusia dianggap sebagai beban dan masalah kepada keluarga. Ibu bapa bukan lagi untuk dihormati dan kedudukannya bukan lagi sebagai ketua dalam hieraki keluarga. Keadaan inilah yang mendorong R3, R4, R5, R6, R7, R8, R9 dan R10 memilih untuk menjadi penghuni tetap secara sukarela di Rumah Sejahtera Jimah ini dan kadangkala menjadi pencetus kepada perasaan untuk membunuh diri. Pandangan yang dinyatakan oleh informan-informan ini selari dengan hujah yang dinyatakan oleh Fassberg et al. (2016) yang menyatakan bahawa masyarakat dan budaya memainkan peranan besar dalam menentukan bagaimana orang bertindak balas dan melihat kesihatan mental dan bunuh diri. Budaya mempengaruhi cara mereka melihat diri mereka sediri dalam sebuah keluarga dan kualiti interaksi mereka dengan ahli keluarga. SOKONGAN SOSIAL Rata-rata informan dalam kajian ini menyatakan bahawa kekurangan sokongan sosial daripada ahli keluarga adalah merupakan penyebab utama mereka bernekad untuk tinggal di rumah warga tua. Hal ini kerana anak-anak tidak lagi memberi sokongan dari segi kewangan, penjagaan kesihatan, emosi, jaringan sosial, harga diri dan perkongsian maklumat. Perkara ini telah dinyatakan dengan panjang lebar oleh R18 dan R19 yang menyatakan bahawa antara faktor utama mereka memilih untuk tinggal di rumah orang tua ialah disebabkan oleh faktor kemurungan ekoran daripada tidak mendapat sokongan sosial yang baik daripada ahli keluarga mereka. Mereka seringkali ditinggalkan bersendirian di rumah dan kebajikan kesihatan mereka tidak dipedulikan oleh anak-anak mereka. Keadaan ini menyebabkan mereka merasakan kehidupan mereka adalah tidak dihargai dan harga diri mereka telah tercalar akibat daripada tindakan anak-anak mereka yang mengabaikan anak-anak. tanggungjawab mereka Emosi mereka juga seringkali terganggu akibat dimarahi oleh anak-anak walaupun kesalahan yang dilakukan mereka adalah sangat kecil. Berikut adalah kenyataan kedua-dua informan tentang perkara tersebut. sebagai semalaman memikir nasib saya ini. Dulu bila suami hidup dialah yang bantu saya bagi duit dan sama-sama pergi hospital. Sekarang tidak lagi, anak-anak tidak lagi memperdulikan saya. Mereka tidak pernah tanya saya sudah makan ke belum atau tanya khabar. Masing- masing jaga diri sendiri (R18). Sebelum tinggal di rumah orang tua ini, pakcik selalu alami kemurungan memikirkan nasib dan masa depan pakcik. Isteri dah tiada. Makan minum semua sendiri. Pakcik sendiri yang pilih tinggal di rumah orang tua. Anak-anak tak bagi sokongan. Duit satu sen pun tak bagi. Pakcik selalu kena marah dan kena tengking bila buat silap macam bila pakcik lupa cuci pinggan atau mangkuk (R19). Nada yang sama turut dinyatakan oleh R16, R17 dan R20 yang menyatakan bahawa jaringan sosial mereka dengan ahli-ahli keluarga telah terputus akibat daripada tindakan anak-anak mereka yang meletakkan wang sebagai nilai utama berbanding dengan nilai etika dan moraliti. Keadaan ini sedikit sebanyak menyebabkan kehadiran mereka dalam rumah tersebut telah dipinggirkan dan dieksploitasi untuk mendapatkan faedah seperti sebagai modal untuk mendapat bantuan kewangan daripada pihak kerajaan. Justeru itu, sekiranya keadaan ini dibiarkan berterusan maka niat mereka untuk membunuh diri adalah sangat tinggi lebih-lebih lagi apabila anak-anak mereka melontarkan kata-kata penghinaan dan tidak menghormati mereka sebagai ibu dan bapa. Bertitik tolak daripada itu, R11 dan R15 berpandangan bahawa sokongan sosial yang lemah akan menimbulkan keumurungan dan mempercepatkan penyakit fizikal dan kesihatan psikologi. Pandangan yang dikemukakan oleh informan-informan ini adalah selari dengan hujah Allan et al. (2014) dan Mohd Alif et al. (2017) yang menyatakan sokongan sosial yang baik akan meningkatkan kualiti hidup warga emas dan proses perlindungan yang meningkatkan keberkesanan diri serta mengurangkan tingkah laku bunuh diri. Perkara ini telah diberi penekanan dalam Dasar Warga Emas Negara (2011) yang menyatakan bahawa sokongan moral dan sokongan sosial amat penting dalam usaha menyediakan persekitaran sosial yang selari dengan keperluan dan kemahuan warga emas dalam usaha mengatasi masalah kemurungan yang akhirnya akan membawa kepada cubaan bunuh diri. Sokongan sosial di sini bermakna mempunyai rakan dan orang lain termasuk ahli keluarga terdekat yang memberi sokongan dan imej positif kepada warga emas untuk menikmati kesihatan psikologi dan fizikal yang lebih baik. Makcik sendiri yang pilih untuk duduk kat rumah orang tua ini. Anak-anak saya semua tidak mahu jaga saya. Saya sedih dan pernah sekali saya menangis
Naratif Sosiologi Tingkah Laku Bunuh Diri dalam Kalangan Warga Emas 83 KEPERCAYAAN TERHADAP AGAMA Rata-rata informan dalam kajian ini bersetuju bahawa kepercayaan terhadap agama adalah merupakan antara faktor utama yang mempengaruhi warga emas untuk membunuh diri. Kepercayaan terhadap agama menurut mereka adalah merujuk kepada ritual harian, tahap pemahaman dan pengaplikasian pemahaman mereka tentang agama yang dianuti dalam kehidupan harian terutamanya dalam mengharungi kehidupan sebagai warga emas. Perkara ini telah dinyatakan secara panjang lebar oleh R11, R12 dan R13 yang menyatakan bahawa pemahaman mereka tentang agama yang dianuti telah mempengaruhi pemikiran dan emosi mereka apabila mempunyai masalah dengan ahli keluarga terutama sekali yang menyentuh tentang kebajikan dan kesihatan mereka. Warga emas adalah ahli masyarakat yang sudah keluar daripada masyarakat dan hubungan sosial. Hal ini kerana setiap orang menjangkakan untuk mati dan seringkali mengalami penurunan fizikal dan mental. Oleh sebab itu adalah wajar untuk menarik diri daripada mempunyai hubungan sosial dengan individu dan masyarakat disebabkan dalam masa yang sama mereka kurang menerima sokongan sosial dan tidak ada kekuatan untuk mematuhi norma sosial. Berikut adalah kenyataan yang diberikan oleh ketiga-tiga informan tentang perkara tersebut. norma sosial yang telah ditetapkan oleh ahli masyarakat dan keluarga. Oleh itu, untuk keluar daripada kepompong masyarakat adalah sesuatu yang sukar bukan sahaja dari segi amalan dan tindakan tetapi turut melibatkan etika dalam kehidupan bermasyarakat. Hal ini kerana tumpuan utama mereka bukan lagi terhadap kerja, keluarga dan kehidupan sosial yang lain tetapi lebih ke arah membuat persiapan untuk menghadapi hari kematian yang sukar dijangka. Maka di sinilah peranan agama amat penting sebagai satu alat yang menyeimbangkan keperluan rohani dan keperluan duniawi serta kemahuan ahli keluarga. Konflik dalam pengurusan keperluan rohani dan duniawi kadang-kadang membawa kepada perasaan bunuh diri dalam kalangan warga emas. Perkara ini selari dengan pandangan Cumming dan Henry (1961) yang menyatakan bahawa warga tua perlu mencari peranan yang baru bagi mengganti peranan mereka yang telah hilang dalam masyarakat. Kehilangan peranan dan kasih sayang daripada masyarakat akan mewujudkan diri mereka tersisih dalam masyarakat. Justeru itu, penglibatan sosial dalam aktiviti keagamaan bukan sahaja daripada fahaman tetapi turut melibatkan pengaplikasian sedikit sebanyak akan membantu mereka membina hubungan sosial dengan anggota masyarakat yang baru dan ini adalah merupakan kunci kepada kebahagiaan yang sekaligus akan mengeluarkan mereka dalam kemurungan yang melampau. Makcik perrnah berfikir untuk bunuh diri. Namun pegangan agama yang menghalang buat begitu. Kalau tidak lama sudah Makcik bunuh diri untuk ikut arwah suami. Kalau bunuh diri takut masuk neraka, tuhan marah (R11). Kalau tidak ada agama lama sudah pakcik bunuh diri. Pakcik ingat tuhan saja sekaran ni. Kalau tidak kerana tuhan lama sudah pakcik pilih untuk bunuh diri. Pakcik duk seorang dan anak-anak langsung tak tanya berita. Pakcik pun sekarang banyak penyakit. Kencing manis, tinggi dan macam-macam buah pinggang, darah penyakit (R12). Agama yang bantu pakcik hidup hingga hari ini. Pakcik sekarang ni ikut kelas mengaji, baca Al-Quran dan kadang-kadang pakcik ikut kelas agama yang dianjurkan oleh rumah orang tua ini. Dekat dengan tuhan ini, hati tenang dan tidak ada lagi rasa murung atau sedih (R13). Hal ini seterusnya telah dijelaskan dengan panjang lebar oleh R1, R2 dan R6 yang menyatakan bahawa peranan kepercayaan terhadap agama adalah membantu mereka untuk sentiasa berada dalam lingkungan masyarakat dan patuh kepada PENGARUH EKONOMI DAN STATUS SOSIO- EKONOMI Pengaruh ekonomi dan status sosio-ekonomi yang dimaksudkan oleh kesemua informan dalam kajian ini adalah merujuk kepada kedudukan ekonomi anak-anak mereka yang sedikit sebanyak telah mempengaruhi penjagaan kesihatan dan keselamatan mereka. Ini termasuklah bebanan hutang, kehilangan pekerjaan, kedudukan ekonomi yang tidak stabil, pendapatan yang tidak mencukupi untuk menampung keperluan isi rumah, kos sara hidup yang tinggi, ketidakcukupan makanan, kuasa beli yang rendah terhadap perkhidmatan kesihatan yang baik dan kebolehsampaian mereka terhadap kemudahan kesihatan yang berkualiti. Keadaan ini sedikit sebanyak mempengaruhi tahap kesihatan mereka dan menyebabkan mereka menghadapi kemurungan terutama sekali apabila pendapatan yang diperolehi tidak mencukupi untuk memenuhi keperluan isi rumah. Perkara ini telah dijelaskan oleh R5, R6, R7, R8 dan R13
Akademika 90(Isu Khas 1) 84 yang menyatakan bahawa kesulitan ekonomi amat menggangu kehidupan mereka. Kerisauan mereka makin bertambah apabila anak-anak mereka tidak mampu memenuhi keperluan penjagaan kesihatan mereka terutama sekali dari segi mendapatkan kos rawatan dan ubat-ubatan. Kedaan ini jika dibiarkan berterusan akan menyebabkan mereka menghadapi kemurungan yang terlampau dan akhirnya mengambil keputusan untuk membunuh diri. Mereka tidak sanggup membebankan anak- anak mereka yang sudah lama terbeban dengan keperluan isi rumah dan kos perbelanjaan cucu- cucu mereka yang bersekolah. Nada yang sama turut disuarakan oleh R14, R15, R16 dan R17 yang menyatakan bahawa status sosio-ekonomi adalah merujuk kepada kekuatan pendapatan anak-anak dalam membantu menyara keperluan mereka seperti makan minum, tempat tinggal dan penjagaan kesihatan sebagai orang tua yang lemah dari segi fizikal dan mudah terdedah dengan penyakit berjangkit yang lain. Kekuatan pendapatan yang lemah yang diterima daripada anak-anak menyebabkan mereka mengambil keputusan untuk tinggal di rumah orang tua yang dibiayai sepenuhnya oleh pihak kerajaan. Walaupun perasaan mereka dibelenggu dengan kesedihan, namun bagi meringankan beban kewangan anak-anak mereka, mereka sanggup mengorbankan diri mereka sendiri. Bagi mereka kebahagiaan kehidupan anak-anak adalah lebih penting daripada kebahagiaan diri mereka. Justeru itu, adalah sesuatu yang tidak menghairankan apabila rata-rata informan seperti R18, R19 dan R20 berpandangan bahawa kehidupan mereka sebagai warga emas adalah sesuatu yang amat sukar dalam kehidupan mereka disebabkan oleh kekangan kewangan dalam mendapatan penjagaan kesihatan yang baik. Sokongan sosial yang berterusan daripada pihak kerajaan terutamanya dalam menyediakan keperluan asas seperti tempat tinggal, makanan, penjagaan kesihatan dan keselamatan sedikit sebanyak membantu mereka untuk tidak membunuh diri. Hal ini kerana kadar bunuh diri adalah tinggi dalam kalangan warga tua yang mengalami ketidakpuasan sosioekonomi. Keselamatan sosioekonomi amat penting bagi individu yang berumur dan secara langsung memberi kesan kepada kesihatan mental termasuk tingkah laku bunuh diri. Kajian yang dijalankan oleh Serafini et al. (2016) dan Rushing et al. (2013) turut mendapati faktor ekonomi seperti jumlah pendapatan dan jenis pekerjaan sedikit sebanyak mempengaruhi kesihatan mental dan tingkahlaku bunuh diri dalam kalangan warga emas. Kajian mereka juga mendapati penyakit mental dan pemboleh ubah pekerjaan saling mempengaruhi antara satu sama lain dan pengangguran kadang- kadang memburukkan lagi penyakit mental. KEMURUNGAN AKIBAT DARIPADA PERUBAHAN DALAM PERSEKITARAN SOSIAL MEREKA Majoriti informan dalam kajian ini berpandangan bahawa masalah kemurungan akibat daripada perubahan dalam persekitaran sosial mereka merupakan elemen utama yang membawa kepada perasaan untuk membunuh diri. Persekitaran sosial yang ditafsirkan oleh mereka adalah merujuk kepada persekitaran fizikal dan sosial di mana orang itu hidup dan berkembang dalam satu struktur sosial yang bersifat dinamik. Ini termasuklah budaya di mana individu tersebut dididik atau hidup dan berinteraksi dalam satu sistem sosial sama ada secara formal dan tidak formal. Dalam masa yang sama kemurungan menurut mereka ialah apabila perkara buruk berlaku, orang tersebut menjadi tertekan secara klinikal dan tidak berpuas hati bukan sahaja dengan orang yang berada di sekelilingnya tetapi melibatkan keseluruhan oragnisasi dan sistem tersebut. Oleh sebab itu, sebaik sahaja seseorang telah mengalami kemurungan, dunia sosial dan materialnya berubah secara drastik dan seterusnya akan merosakkan pemikirannya hingga menyebabkan dia mengalami penyakit mental. ini dengan panjang lebar oleh R1, R2, R3, R4 dan R5 yang menyatakan bahawa perubahan yang keterlaluan dalam persekitaran sosial mereka yang merangkumi perubahan mendadak dalam fungsi keluarga, jaringan sokongan sosial, kematian, masalah kewangan, penyakit kronik dan interaksi sosial sedikit sebanyak akan membantu seseorang itu menghadapi kemurungan. Keadaan ini jika dibiarkan secara berterusan tanpa adanya campur tangan akan menyebabkan warga emas tersebut mengambil keputusan untuk membunuh diri. Sehubungan dengan itu, rata-rata informan dalam kajian ini berpandangan bahawa penyakit kemurungan akibat daripada perubahan persekitaran sosial memerlukan campurtangan daripada pihak kerajaan. Antara campur tangan yang boleh diberikan oleh pihak kerajaan melalui Dasar Warga Emas Negara ialah dengan menyediakan rumah yang mesra warga emas, menjalankan pelbagai aktiviti riadah, menyediakan sokongan Perkara telah dinyatakan sosial,
Naratif Sosiologi Tingkah Laku Bunuh Diri dalam Kalangan Warga Emas 85 sosial yang kuat dengan anak-anak mereka dan menyediakan skim penjagaan kesihatan untuk warga emas. Hal ini selari dengan hasil kajian yang diperolehi oleh Rushing et al. (2013) dan Wyart et al. (2016) yang menyatakan bahawa tekanan jangka panjang di rumah akibat daripada peristiwa traumatik yang dialami oleh warga emas perlu disusuli dengan campur tangan oleh pihak kerajaan bagi mengurangkan dan menyeimbangkan tekanan tersebut agar gejala bunuh diri dalam kalangan warga emas dapat dikawal. kerajaan. Antara campur tangan yang boleh diberikan oleh pihak kerajaan melalui Dasar Warga Emas Negara ialah dengan menyediakan rumah yang mesra warga emas, menjalankan pelbagai aktiviti riadah, menyediakan sokongan sosial yang kuat dengan anak-anak mereka dan menyediakan skim penjagaan kesihatan untuk warga emas. PENGHARGAAN KESIMPULAN Penyelidik ingin mengucapkan ribuan terima kasih kepada Jabatan Perdana Menteri melalui peruntukan Geran SK-2017-002 yang membolehkan kajian ini dijalankan dengan lancar dan sempurna. Terdapat tiga kesimpulan yang boleh dibuat dalam kajian ini. Kesimpulan yang pertama ialah kecenderungan bunuh diri warga emas dalam kajian ini boleh dibahagikan kepada lima tahap yang utama iaitu pada tahap pertama apabila seseorang mendapati dirinya berhadapan dengan masalah-masalah yang tidak dijangka, tidak boleh dihadapi dan diselesaikan. Tahap kedua pula adalah individu tersebut melihat masalah yang dihadapinya bukan sebagai masalah remeh tetapi cenderung untuk menjadi masalah yang lebih besar lagi. Tahap ketiga adalah apabila individu tersebut mula memikirkan bahawa mati adalah cara terbaik untuk menyelesaikan masalah yang dihadapinya. Di tahap yang keempat, individu tersebut mula mengasingkan diri dan merasakan bahawa mati adalah perlu kerana individu tersebut tidak dapat menceritakan masalah yang dihadapinya kepada orang lain. Di tahap yang kelima, individu tersebut mula melihat cara untuk mengatasi larangan membunuh diri, di mana mereka sendiri tahu bahawa bunuh diri merupakan tindakan yang tidak bermoral. Kesimpulan yang kedua ialah terdapat lima faktor utama yang mendorong warga emas untuk membunuh diri yang terdiri daripada faktor masyarakat dan budaya, sokongan sosial, kepercayaan terhadap agama, pengaruh ekonomi dan sosio-ekonomi dan kemurungan akibat daripada perubahan dalam persekitaran sosial mereka. Kesemua faktor-faktor ini adalah merupakan terhadap tindakbalas warga emas perubahan yang berlaku dalam struktur sosial masyarakat kesan daripada proses modenisasi dan industrialisasi. Seterusnya, kesimpulan yang ketiga ialah penyakit kemurungan yang boleh membawa kepada bunuh diri dalam kalangan warga emas akibat daripada perubahan persekitaran sosial pihak memerlukan status RUJUKAN Aishah@Esah M. 2012. Warga tua Melayu di pinggir wilayah metropolitan, Selangor: Pengalaman dan persepsi tentang diri. Geografia Malaysian Journal of Society and Space 8(6): 1-14. Allan, C. E., Valkanova, V. & Ebmeier, K. P. 2014. Depression in older people is underdiagnosed. Practitioner 258(1771):19-22 Blaikie, N. 2010. Designing Social Research. Edisi kedua. United Kingdom: Polity Press. Conejero, I., Lopez-Castroman, J., Giner, L. & Baca- Garcia, E. 2016. Sociodemographic antecedent validators of suicidal behavior: a review of recent literature. Curr. Psychiatry Rep. 18(10):94. Conejero, I., Olie, E., Courtet & Calati, R. 2018 Suicide in older adults: current perspectives. Clin Interv. Aging 13: 691-699 Cumming, Elaine & William Earl Henry. 1961. Growing Old. New York: Basic. Dasar Warga Emas Negara. 2011. gov.my. Delaney, T. 2005. Contemporary Social Theory Investigation and Application. United States of America: Pearson Education Inc. Doris Padmini Selvaratnam, Nor Aini Hj. Idris & Norlaila Abu Bakar 2010. Warga Emas di Malaysia. Bangi: Penerbit UKM. Durkheim, E. 1952. Suicide. London: London: Routledge & Kegan Paul LTD. Fassberg, M. M., Cheung, G. & Canetto, S. S. et al. 2016. A systematic review of physical illness, functional disability, and suicidal behaviour among older adults. Aging Ment Health 20(2):166- 194. Ferrante, J. 2011. Seeing Sociology an Introduction. Australia: Wadsworth Cegage Lerning. campurtangan daripada Hawton, K. & Harriss, L. 2008. How often does deliberate self-harm occur relative to each suicide? A study of variations by gender and age. Suicide Life Threat Behav. 38(6):650-660
Akademika 90(Isu Khas 1) 86 Jabatan Perangkaan Malaysia 2011. gov.my/v1/ A systematic review of qualitative studies. Aging Ment Health 22(3):289-298. Kok Lee Peng & Wen-Shing Tseng. 1992. Suicidal Behaviour in The Asia-Pacific Region. Singapore: Singapore University Press. Mohd Alif J., Siti Hajar A. B., Jal Zabdi M. Y., Khairiyah M. S. & Noralina O. 2017. Konsep Residivisme: Kekaburan Definisi, Pengukuran dan Praktis. Akademika 87(3): 101-122 World Assembly on Ageing 1982. Wyart, M., Jaussent, I., Ritchie, K., Abbar, M., Jollant, F. & Courtet, P. 2016. Iowa gambling task performance in elderly persons with a lifetime history of suicidal acts. Am. J. Geriatr Psychiatry 24(5):399-406 National Suicide Registry Malaysia. 2011. Annual Report 2009. pdf. Nurhafilah, M., Asmak, H. & Nurul Akma ,S.M.A. 2018. Semakan dasar wanita Kelantan: Penambahbaikan pelaksanaan arah mencapai matlamat pembangunan mampan. Akademika 88(3): 137- 150. ke Novel Anak Lyndon (corresponding Author) Program Antropologi dan Sosiologi Fakulti Sains Sosial dan Kemanusiaan Universiti Kebangsaan Malaysia, 43600 Bangi, Selangor Malaysia Email: novel@ukm.edu.my Riaz Hassan. 1983. A Way of Dying. Oxford: Oxford University Press. Rushing, N. C., Corsentino, E., Hames, J. L., Sachs- Ericsson, N. & Steffens, D. C. 2013. The relationship of religious involvement indicators and social support to current and past suicidality among depressed older adults. Aging Ment Health 17(3):366-374. Noor Suleeyia Sulaiman Program Antropologi dan Sosiologi Fakulti Sains Sosial dan Kemanusiaan Universiti Kebangsaan Malaysia 43600 Bangi, Selangor Malaysia Email: Serafini, G., Calcagno, P., Lester, D., Girardi, P., Amore, M. & Pompili, M. 2016. Suicide risk in Alzheimer's disease: a systematic review. Curr Alzheimer Res. 13(10):1083-1099. Shah, A., Bhat, R., Zarate-Escudero, S., DeLeo, D. & Erlangsen, A. 2016. Suicide rates in five-year age- bands after the age of 60 years: the international landscape. Aging Ment Health 20(2):131-138 Sinyor, M., Tan, L. P., Schaffer, A., Gallagher, D. & Shulman, K. 2016. Suicide in the oldest old: An observational study and cluster analysis. Int. J. Geriatr Psychiatry 31(1):33-40. Tharshini, S., Fauziah, I., Mohd Suhaimi, M. & Ezarina, Z. 2018. Tahap konsep kendiri, kesedaran komuniti, sokongan sosial dan pengintegrasian sosial bagi pesalah muda di Malaysia. Akademika 88(3): 91- 100 Dr. Nurhafizah Binti Yusoff Program Antropologi dan Sosiologi Fakulti Sains Sosial dan Kemanusiaan Universiti Kebangsaan Malaysia 43600 Bangi, Selangor Malaysia Email: nur_hafizah@ukm.edu.my Fuad Mat Jali Program Geografi Fakulti Sains Sosial dan Kemanusiaan Universiti Kebangsaan Malaysia 43600 Bangi, Selangor Malaysia Email: fuad@ukm.edu.my Wand, A. P., Peisah, C., Draper, B. & Brodaty, H. 2018. Understanding self-harm in older people: Received: 10 November 2019 Accepted: 20 March 2020